CELEX: 32021D1339
Language: sl
Date: 2021-08-11 00:00:00
Title: Izvedbeni sklep Komisije (EU) 2021/1339 z dne 11. avgusta 2021 o spremembi Izvedbenega sklepa (EU) 2018/2048 glede harmoniziranega standarda za spletišča in mobilne aplikacije (Besedilo velja za EGP)

12.8.2021   
            
            
               SL
            
            
               Uradni list Evropske unije
            
            
               L 289/53
            
         
      
         IZVEDBENI SKLEP KOMISIJE (EU) 2021/1339
         z dne 11. avgusta 2021
         o spremembi Izvedbenega sklepa (EU) 2018/2048 glede harmoniziranega standarda za spletišča in mobilne aplikacije
         (Besedilo velja za EGP)
      
      
         EVROPSKA KOMISIJA JE –
         
            ob upoštevanju Pogodbe o delovanju Evropske unije,
         
         
            ob upoštevanju Uredbe (EU) št. 1025/2012 Evropskega parlamenta in Sveta z dne 25. oktobra 2012 o evropski standardizaciji, spremembi direktiv Sveta 89/686/EGS in 93/15/EGS ter direktiv 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES in 2009/105/ES Evropskega parlamenta in Sveta ter razveljavitvi Sklepa Sveta 87/95/EGS in Sklepa št. 1673/2006/ES Evropskega parlamenta in Sveta (1) ter zlasti člena 10(6) Uredbe,
         
         ob upoštevanju naslednjega:
         
            
                        (1)
                     
                     
                        V skladu s členom 6(1) Direktive 2016/2102/EU Evropskega parlamenta in Sveta (2) se za vsebino spletišč in mobilnih aplikacij, ki izpolnjuje harmonizirane standarde ali njihove dele, sklici na katere so bili objavljeni v Uradnem listu Evropske unije, domneva, da je skladna z zahtevami glede dostopnosti iz člena 4 navedene direktive, ki so zajete v navedenih standardih ali njihovih delih.
                     
                  
         
            
                        (2)
                     
                     
                        Na podlagi Izvedbenega sklepa C(2017) 2585 so CEN, Cenelec in ETSI spremenili harmonizirani standard EN 301 549 v2.1.2 (2018-08), sklici na katerega so vključena v Prilogo k Izvedbenemu sklepu Komisije (EU) 2018/2048 (3). Posledično je bil sprejet spremenjeni harmonizirani evropski standard EN301 549 v3.2.1 (2021-03).Harmonizirani evropski standard EN 301 549 v3.2.1 (2021-03) med drugim določa tehnične zahteve glede dostopnosti spletišč in mobilnih aplikacij ter vsebuje pregled ustreznih določb od standarda do zahtev glede dostopnosti iz člena 4 Direktive (EU) 2016/2102.
                     
                  
         
            
                        (3)
                     
                     
                        Harmonizirani standard EN 301 549 v3.2.1 (2021-03) med drugim posodablja pregleda v tabelah A.1 in A.2 Priloge A, ki zagotavljajo domnevo o skladnosti z Direktivo (EU) 2016/2102. Standard vključuje tudi navodila o njegovi uporabi v Prilogi E in navaja dodatne informacije o spremembah v Prilogi F.
                     
                  
         
            
                        (4)
                     
                     
                        Komisija je skupaj s CEN, CENELEC in ETSI ocenila, ali ustrezne določbe harmoniziranega evropskega standarda EN 301 549 v3.2.1 (2021-03), ki so jih predložili CEN, Cenelec in ETSI, izpolnjujejo zahtevo iz Izvedbenega sklepa C(2017) 2585.
                     
                  
         
            
                        (5)
                     
                     
                        Rezultat ocene je, da ustrezne določbe harmoniziranega evropskega standarda EN 301 549 v3.2.1 (2021-03) izpolnjujejo zahteve, ki naj bi jih zajemale in ki so določene v Prilogi II k Izvedbenemu sklepu C(2017) 2585. Zato je primerno, da se sklic na navedeni standard objavi v Uradnem listu Evropske unije.
                     
                  
         
            
                        (6)
                     
                     
                        Posledično je treba sklice na harmonizirani standard EN 301 549 v2.1.2 (2018-08) umakniti iz Uradnega lista Evropske unije, saj je bil spremenjen s harmoniziranim evropskim standardom EN 301 549 v3.2.1 (2021-03).
                     
                  
         
            
                        (7)
                     
                     
                        Da se zagotovi dovolj časa za pripravo na uporabo harmoniziranega standarda EN 301 549 V3.2.1 (2021-03), je treba odložiti uporabo umika harmoniziranega standarda EN 301 549 v2.1.2 (2018-08).
                     
                  
         
            
                        (8)
                     
                     
                        Izvedbeni sklep (EU) 2018/2048 bi bilo zato treba ustrezno spremeniti.
                     
                  
         
            
                        (9)
                     
                     
                        Skladnost s harmoniziranim standardom zagotavlja domnevo o skladnosti z ustreznimi bistvenimi zahtevami iz harmonizacijske zakonodaje Unije od datuma objave sklica na tak standard v Uradnem listu Evropske unije. Ta sklep bi moral zato začeti veljati z datumom objave –
                     
                  
         SPREJELA NASLEDNJI SKLEP:
      
      
         
            
               Člen 1
            
            Priloga k Izvedbenemu sklepu (EU) 2018/2048 se spremeni v skladu s Prilogo k temu sklepu.
         
         
            
               Člen 2
            
            Ta sklep začne veljati na dan objave v Uradnem listu Evropske unije.
            Točka 1 Priloge se uporablja od 12. februarja 2022.
         
      
      
         
            V Bruslju, 11. avgusta 2021.
            
               
                  Za Komisijo
               
               
                  predsednica
               
               Ursula VON DER LEYEN
            
         
      
      
         (1)  UL L 316, 14.11.2012, str. 12.
      
         (2)  Direktiva (EU) 2016/2102 Evropskega parlamenta in Sveta z dne 26. oktobra 2016 o dostopnosti spletišč in mobilnih aplikacij organov javnega sektorja (UL L 327, 2.12.2016, str. 1).
      
         (3)  Izvedbeni sklep Komisije (EU) 2018/2048 z dne 20. decembra 2018 o harmoniziranem standardu za spletišča in mobilne aplikacije, pripravljenem v podporo Direktivi (EU) 2016/2102 Evropskega parlamenta in Sveta (UL L 327, 21.12.2018, str. 84).
   
   
      
         PRILOGA
         Tabela v Prilogi k Izvedbenemu sklepu (EU) 2018/2048 se spremeni:
         
                     (1)
                  
                  
                     vrstica 1 se črta;
                  
               
                     (2)
                  
                  
                     vstavi se naslednja vrstica 2:
                     
                                 Št.
                              
                              
                                 Sklic standarda
                              
                           
                                 „2.
                              
                              
                                 EN 301 549 V3.2.1 (2021-03)
                                 Zahteve glede dostopnosti za izdelke in storitve IKT“